cyanic-selkie/wikianc huggingface dataset:
ল্হা-বাল-পো
ল্হা-বাল-পো ৭০৪ খ্রিষ্টাব্দে কয়েক মাসের জন্য তিব্বতের সম্রাট ছিলেন।
পরিবার
ল্হা-বাল-পো তিব্বতের সম্রাট খ্রি-দুস-স্রোং-ব্ত্সন ও তার তুর্কীভাষী রাণী গা-তুনের সন্তান। খ্রি-দুস-স্রোং-ব্ত্সনের অপর এক স্ত্রী ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনের সন্তান ও পরবর্তী সম্রাট খ্রি-ল্দে-গ্ত্সুগ-ব্ত্সান বয়সে ল্হা-বাল-পোর চেয়ে ছোট ছিলেন।
অভিষেক
৭০৪ খ্রিষ্টাব্দে মাইওয়া জাতিদের সঙ্গে যুদ্ধে খ্রি-দুস-স্রোং-ব্ত্সনের মৃত্যু হয়। এই সময় খ্রি-ল্দে-গ্ত্সুগ-ব্ত্সান সদ্য জন্মলাভ করে। ফলে তখন ল্হা-বাল-পো যোগ্য উত্তরাধিকারী হিসেবে তিব্বতের সিংহাসনে বসেন।
পরিবার
অনেক ঐতিহাসিকের ট্যাং রাজকুমারী জিনচেং গোংঝু ৭১০ খ্রিষ্টাব্দে ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। কিন্তু বেশ কিছু ঐতিহা্সিক মনে করেন যে ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তার ভ্রাতা সম্রাট খ্রি-ল্দে-গ্ত্সুগ-ব্ত্সান তাকে বিবাহ করেন।
কেন্টাকি ফ্রাইড চিকেন
কেন্টাকি ফ্রাইড চিকেন (কেএফসি নামে পরিচিত) যুক্তরাষ্ট্রের কেন্টাকি অঙ্গরাজ্যের লুইসভিলে বেড়ে উঠা একটি ফুড চেইনকে বুঝায় যা মূলত এর ফ্রাইড চিকেনের জন্য সুখ্যাতি লাভ করেছে। এটি ম্যাকডোনাল্ডের পরে বিশ্বের দ্বিতীয় বৃহত্তম রেস্তোরাঁর চেইন (বিক্রয় দ্বারা পরিমাপ করা হয়েছে), ডিসেম্বর ২০১৯ পর্যন্ত ১৫০টি দেশে বিশ্বব্যাপী ২২,৬২১টি স্থানে এদের দোকান রয়েছে। চেইনটি ইয়াম! ব্র্যান্ডসের একটি সহযোগী প্রতিষ্ঠান, যা একটি রেস্তোরাঁ কোম্পানি যা পিৎজা হাট, টাকো বেল এবং উইংস্ট্রিট চেইনের মালিক।
২০০২ সাল থেকে যুক্তরাষ্ট্রের ইয়াম! ব্র্যান্ড্‌স ইনকরপোরেটেডের একটি সহযোগী প্রতিষ্ঠানের মালিকানায় পরিচালিত হচ নাম কেএফসি রাখা হয় ১৯৯১ সালে। তবে ২০০৭ সালের এপ্রিল মাস থেকে এর সকল স্বাক্ষর, প্যাকেজিং এবং বিজ্ঞাপনের জন্য পুরো কেন্টাকি ফ্রাইড চিকেন নামের ব্যবহার শুরু হয়েছে। মূলত যুক্তরাষ্ট্রে কোম্পানিটির ব্র্যান্ডে পূর্ণ পরিবর্তন আনার জন্যই এমনটি করা হয়েছে। নতুনভাবে নির্মিত রেস্তোঁরাগুলোতে এই নতুন স্বাক্ষর এবং প্রতীক ব্যবহৃত হবে। অবশ্য আগের রেস্তোঁরাগুলোতে ১৯৯১ সালের পুরনো প্রতীকই ব্যবহার করা হবে বলে সিদ্ধান্ত নেয়া হয়েছে। তবে বর্তমানে বিভিন্ন বিজ্ঞাপনের জন্য কেএফসি নামটিই মুক্তভাবে ব্যবহৃত হচ্ছে। আন্তর্জাতিকভাবে এটি এখনও কেএফসি নামেই বেশি পরিচিত।
কেএফসি বিশ্বব্যাপী বিপুল জনপ্রিয়তা অর্জন করে। এরই স্বীকৃতিস্বরূপ পৃথিবীর বিভিন্ন দেশের রেস্তোঁরা মালিকরা এই নামটি খাদ্যের মান হিসেবে ব্যবহৃত হচ্ছে। অর্থাৎ কোন রেস্তোঁরায় যদি কেএফসির সমমানের খাদ্যমান বজায় রাখতে পারে তাহলে তাদেরকে এই নামে আখ্যায়িত করা যাচ্ছে। কেএফসি ফাস্ট ফুড তাই এখন সারা বিশ্বে বিস্তৃতি লাভ করেছে।
কুতুবপুর ইউনিয়ন, বেগমগঞ্জ
কুতুবপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
অবস্থান ও সীমানা
বেগমগঞ্জ উপজেলার উত্তর-পূর্বাংশে কুতুবপুর ইউনিয়নের অবস্থান। এ ইউনিয়নের পশ্চিমে দুর্গাপুর ইউনিয়ন, দক্ষিণে রসুলপুর ইউনিয়ন, পূর্বে সেনবাগ উপজেলার কাবিলপুর ইউনিয়ন এবং উত্তরে সোনাইমুড়ি উপজেলার অম্বরনগর ইউনিয়ন অবস্থিত।
শিক্ষা-ব্যবস্থা
মাদরাসা, প্রাথমিক, মাধ্যমিক, উচ্চমাধ্যমিক, স্নাতক, স্নাতকোত্তর।
শিক্ষা প্রতিষ্ঠান
•এম এ হাশেম বিশ্ববিদ্যালয় কলেজ।
•শহীদ আমান উল্যাহ পাবলিক উচ্চ বিদ্যালয়।
•কাজিরহাট ইসলামিয়া দাখিল মাদরাসা।
•মীর আহম্মদপুর ফাজিল মাদরাসা।
•কুতুবপুর ফাজিল মাদরাসা।
•কুতুবপুর উচ্চ বিদ্যালয়।
•আশা কিন্ডার গার্টেন অ্যান্ড জুনিয়র হাই স্কুল।
• গ্রিন-লার্নিং গ্রামার স্কুল।
•কে এস এম একাডেমি।
খাল ও নদী
হাট-বাজার
•কাজিরহাট
•বটতলা
•হাসপাতাল, আবদুল্যাহপুর
•মজুরটেক
•হাজি মার্কেট
•কীর্তনের হাট
•ফরায়েজির টেক
দর্শনীয় স্থান
•বেগমগঞ্জ গ্যাস ফিল্ড
•বেগমগঞ্জ গ্যাস ফিল্ডের দিঘি
•এম এ হাশেম কলেজের দিঘি
জনপ্রতিনিধি
🖋️চেয়ারম্যান— কামাল হোসেন।
আসিফ ইকবাল (ক্রিকেটার)
আসিফ ইকবাল রাজভি (صف اقبال رضوی; জন্ম: ৬ জুন, ১৯৪৩) ব্রিটিশ ভারতের হায়দ্রাবাদে জন্মগ্রহণকারী পাকিস্তানের সাবেক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান ও কার্যকরী ডানহাতি মিডিয়াম বোলার। পাকিস্তান দলের অধিনায়কেরও দায়িত্ব পালন করেন। কাউন্টি ক্রিকেটে কেন্টের নেতৃত্ব দেন আসিফ ইকবাল। এছাড়াও, হায়দ্রাবাদ, করাচি, ন্যাশনাল ব্যাংক অব পাকিস্তান, পাকিস্তান ইন্টারন্যাশনাল এয়ারলাইন্স দলে খেলেছেন। বর্তমানে তিনি আইসিসি’র ম্যাচ রেফারির দায়িত্ব পালন করছেন। ভারতের সাবেক অধিনায়ক গুলাম আহমেদ ও টেনিস তারকা সানিয়া মির্জা সম্পর্কে তার আত্মীয়।
খেলোয়াড়ী জীবন
ভারতের হায়দ্রাবাদে ক্রিকেট খেলা শিখলেও ১৯৬১ সালে পাকিস্তানে অভিবাসিত হন। সেখানে তিনি সুইং বোলিংয়ের মাধ্যমে দলের বোলিং উদ্বোধনে নামতেন। পরবর্তীকালে ব্যাটিংয়ের দিকে মনোনিবেশ ঘটান। পায়ের কারুকাজ ও কভার ড্রাইভে ব্যাটিং করে পরিচিতি পান। ১৯৭৫ সালের ক্রিকেট বিশ্বকাপের উদ্বোধনী আসরে পাকিস্তান দলকে নেতৃত্ব দেন। ১৯৭৯ সালের বিশ্বকাপে দলকে সেমি-ফাইনাল পর্যন্ত নিয়ে যান।
মার্কিন যুক্তরাষ্ট্রের নির্বাচন ২০২০
২০২০ খ্রিষ্টাব্দের ৩ নভেম্বর মার্কিন যুক্তরাষ্ট্রের রাষ্ট্রপতি পদে নির্বাচন, ১০০টির মধ্যে ৩৫টি আসনে সিনেট নির্বাচন এবং সকল ৪৩৫টি আসনে প্রতিনিধি সভার নির্বাচন অনুষ্ঠিত হয়। এছাড়াও বছরজুড়ে ১৩টি অঙ্গরাজ্য ও অঞ্চলের গভর্নর নির্বাচন এবং একই সাথে বিভিন্ন অঙ্গরাজ্য, স্থানীয়, জাতিতাত্ত্বিক ও বিচার বিভাগীয় নির্বাচন ও বেশ কয়েকটি গণভোট অনুষ্ঠিত হয়।
রাষ্ট্রপতি নির্বাচনে সাবেক ডেমোক্র্যাটিক উপরাষ্ট্রপতি জো বাইডেন যুক্তরাষ্ট্রের ক্ষমতাসীন রিপাবলিকান প্রার্থী ডোনাল্ড ট্রাম্পকে পরাজিত করেন। বাইডেন ডেমোক্র্যাট দলের মনোনয়নের জন্য দলের প্রাথমিকে বেশ কয়েকজন প্রার্থীকে পরাজিত করেন, অন্যদিকে ডোনাল্ড ট্রাম্প রিপাবলিকান দলের প্রাথমিকে নামমাত্র বিরোধিতার সম্মুখীন হন। কংগ্রেসের নির্বাচনে ডেমোক্র‍্যাটরা কিছু আসন হারালেও প্রতিনিধি সভায় সংখ্যাগরিষ্ঠতা ধরে রাখতে সক্ষম হয়। কিন্তু জর্জিয়ায় নির্বাচনের ভাগ্য রান-অফ নির্বাচনে যাওয়ায় সিনেটের সংখ্যাগরিষ্ঠতা অনির্ধারিত থেকে যায়। এছাড়াও ২০২০ সালে ডিস্ট্রিক্ট অব কলাম্বিয়া এবং স্থায়ী অধ্যুষিত দ্বীপসমূহের ছয়জন ভোটবিহীন প্রতিনিধিদের প্রতিযোগিতামূলক নির্বাচনও অনুষ্ঠিত হয়।
এছাড়া মোট ৯৯টির মধ্যে পূর্বনির্ধারিত ৮৬টি অঙ্গরাজ্য আইনসভা এবং ১১টি অঙ্গরাজ্যে গভর্নর নির্বাচন অনুষ্ঠিত হয়। শুধুমাত্র একটি অঙ্গরাজ্যের গভর্নর এবং দুইটি আইনসভায় ক্ষমতার দ্বিপাক্ষিক হাতবদল হয়। রিপাবলিকানরা মন্টানার গভর্নর নির্বাচনে জয়লাভ করে এবং নিউ হ্যাম্পশায়ার আইনসভার উভয় কক্ষে নিয়ন্ত্রণ প্রতিষ্ঠা করে। ২০২০ সালের নির্বাচন হলো পুনর্নির্মাণ চক্রে প্রভাব বিস্তারকারী সর্বশেষ প্রধান নির্বাচন। এই পুনর্গঠন ২০২০ সালের জনগণনার পর শুরু হবে। এছাড়া ২০২০ সালে আরও বেশ কয়েকটি অঙ্গরাজ্যের নির্বাহী ও বিচার বিভাগীয় নির্বাচন এবং সেই সাথে অনেক গণভোট, জাতিগত নির্বাচন, মেয়র নির্বাচন এবং আরও কিছু স্থানীয় নির্বাচন অনুষ্ঠিত হয়।
২০২০ সালের ভোটারদের প্রধানতম বিবেচ্য বিষয় ছিল কোভিড-১৯ মহামারী। এছাড়া স্বাস্থ্য নীতি, অর্থনীতি, বর্ণবৈষম্য এবং গর্ভপাত ইত্যাদি বিষয় নির্বাচনে গুরুত্ব পেয়েছে। সামাজিক দূরত্বের গাইডলাইন নজিরবিহীনভাবে নির্ধারিত সময়ের পূর্বে ভোটদান এবং ডাকযোগে ভোটপ্রদানের হার বৃদ্ধি পায়। নির্বাচনে ভোটদানের হার সাম্প্রতিক যেকোনো নির্বাচনের সময়কে ছাড়িয়ে যায়। একটি পরিসংখ্যান অনুসারে নির্বাচনে ভোটদানে সক্ষম ব্যক্তিদের উপস্থিতি ১৯০০ সালের নির্বাচনকেও ছাড়িয়ে যায়। নির্বাচনে বাইডেনের জয়ের পর ট্রাম্প ও অন্যান্য রিপাবলিকানরা হার মেনে নিতে অস্বীকার করে এবং ভিত্তিহীন জালিয়াতির অভিযোগ আনে।
রাষ্ট্রপতি নির্বাচন
২০২০ সালের নির্বাচনটি ছিল মার্কিন যুক্তরাষ্ট্রের ৫৯তম চতুর্বার্ষিক রাষ্ট্রপতি নির্বাচন। ২০২১ সালের ২০ জানুয়ারি থেকে ২০২৫ সালের ২০ জানুয়ারি পর্যন্ত মেয়াদে রাষ্ট্রপতি নিযুক্তকরণের জন্য নির্বাচন অনুষ্ঠিত হয়। ৭ নভেম্বরের মধ্যে অধিকাংশ গণমাধ্যম ক্ষমতাসীন রিপাবলিকান রাষ্ট্রপতি ডোনাল্ড ট্রাম্পকে পরাজিত করে সাবেক উপরাষ্ট্রপতি ডেমোক্র্যাটিক প্রার্থী জো বাইডেনের নতুন রাষ্ট্রপতি নির্বাচিত হওয়ার বিষয়টি নিশ্চিত করে। প্রতিটি রাজ্যের জনপ্রিয় ভোটে নির্বাচিত প্রার্থী অনুসারে ১৪ ডিসেম্বর নির্বাচক মণ্ডলী (ইলেকটোরাল কলেজ) তাদের ভোট প্রদান করবেন। কংগ্রেস ইলেকটোরাল ভোটগুলো গণনার পর ২০২১ সালের ৬ জানুয়ারি একটি যৌথ ঘোষণায় নির্বাচনে বিজয়ীর নাম ঘোষণা করবে।
বাইডেন ২০১৬ সালের রাষ্ট্রপতি নির্বাচনে হিলারি ক্লিনটন বিজিত সকল রাজ্যে জয়ী হবেন বলে পূর্বানুমান করা হয়। এছাড়াও তিনি অ্যারিজোনা, জর্জিয়া, মিশিগান, পেনসিলভানিয়া, উইসকনসিন এবং নেব্রাস্কার দ্বিতীয় কংগ্রেসীয় জেলায় জয় লাভ করবেন বলে পূর্বানুমান করা হয়। কোনো অবিশ্বাসী নির্বাচক থাকবেন না ধরে নিয়ে বলা হয়েছিল বাইডেন ৩০৬টি ইলেকটোরাল ভোটে জয়ী হবেন, যেখানে কিঞ্চিৎ সংখ্যাগরিষ্ঠ জয়ের জন্য ৫৩৮ ভোটের মধ্যে বাইডেনের প্রয়োজনীয় ছিল ২৭০টি ভোট। নির্বাচনের চূড়ান্ত ফলাফল ঘোষণা করা না হলেও, নির্বাচনবিষয়ক সাংবাদিক নেইট সিলভারের পূর্বানুমান করেন যে বাইডেন জাতীয় জনপ্রিয় ভোটে চার কিংবা পাঁচ পয়েন্টের মধ্যে কোনো পয়েন্টে নির্বাচিত হবেন। তৃতীয় দল এবং স্বতন্ত্র প্রার্থীদের মধ্যে লিবার্টারিয়ান পার্টির জো জোর্গেনসেন সবচেয়ে বেশি, দশ লাখের অধিক ভোট লাভ করেন। গ্রিন পার্টির প্রার্থী হোয়ি হকিন্স তিন লক্ষের বেশি ভোট নিয়ে পরবর্তী অবস্থানে আছেন।
ক্ষমতাসীন রাষ্ট্রপতি ডোনাল্ড ট্রাম্প রিপাবলিকান দলের প্রাইমারিতে নামমাত্র বিরোধিতা লাভ করে পুনঃমনোনয়ন পান। এছাড়া রিপাবলিকান দল ক্ষমতাসীন উপরাষ্ট্রপতি মাইক পেন্সকে ২০২০ সালের নির্বাচনে ট্রাম্পের রানিং মেট হিসেবে পুনরায় মনোনীত করে। ২০২০ সালের এপ্রিল মাসের প্রথম দিকে ডেমোক্র‍্যাটিক পার্টির প্রেসিডেনশিয়াল প্রাইমারি থেকে বার্নি স্যান্ডার্সের প্রার্থিতা প্রত্যাহারের পর বাইডেনই মনোনয়ন পাবেন বলে ধারণা করা হচ্ছিল। ডেমোক্র‍্যাটিক দলের জাতীয় কনভেনশনের ঠিক পূর্বে বাইডেন তার রানিং-মেট হিসেবে কমলা হ্যারিসকে নির্বাচন করেন। বাইডেন এবং স্যান্ডার্সের সাথে সাথে এলিজাবেথ ওয়ারেন, মাইকেল ব্লুমবার্গ, পিট বুটিজেজ, অ্যামি ক্লোবুচার এবং তুলসী গ্যাবার্ড ডেমোক্র‍্যাটিক পার্টির প্রাইমারিতে অন্তত একটি ডেলিগ্যাটের ভোট লাভ করেন। দুইটি প্রধান দলের পাশাপাশি আরও প্রায় ১২০০ জন যুক্তরাষ্ট্রীয় সরকারে তৃতীয় দল এবং স্বতন্ত্র প্রার্থী হিসেবে নাম নিবন্ধন করান।
বাইডেন এখন পর্যন্ত মার্কিন যুক্তরাষ্ট্রের নির্বাচিত প্রবীণতম রাষ্ট্রপতি। দপ্তরে অধিষ্ঠিত হওয়ামাত্রই কমলা হ্যারিস হবেন যুক্তরাষ্ট্রের প্রথম মহিলা উপরাষ্ট্রপতি। ১৯৯২ সালের নির্বাচনে জর্জ হারবার্ট ওয়াকার বুশের পর ট্রাম্পই হলেন পুনর্নির্বাচনে হারা প্রথম এবং সব মিলিয়ে পুনর্নির্বাচনে হারা যুক্তরাষ্ট্রের দশম রাষ্ট্রপতি। অনুমিত বিজেতা বিচারে সর্বশেষ আটবারের মধ্যে সাতবারই ডেমোক্র‍্যাটরা জাতীয় জনপ্রিয় ভোটে সংখ্যাগরিষ্ঠতা পেলেন, যদিও শেষ আটবারের মধ্যে তিনবারই রিপাবলিকানরা ইলেকটোরাল ভোটে জয় লাভ করেছিলেন (এবং রাষ্ট্রপতি মনোনীত হয়েছিলেন)।
সিনেট নির্বাচন
মার্কিন যুক্তরাষ্ট্রের সিনেটের ১০০টি আসনের মধ্যে ৩৫টি আসন ২০২০ সালে নির্বাচনের জন্য ছিল: দ্বিতীয় শ্রেণীর সিনেটের ৩৩টি আসন এবং অ্যারিজোনা ও জর্জিয়ার আসনগুলো বিশেষ নির্বাচনের জন্য ছিল। রিপাবলিকানরা ২৩টি আসন ও ডেমোক্র্যাটরা ১২টি আসন রক্ষা করেছে। ২০২০ সালের নির্বাচনের আগে, এবং নির্বাচনের জন্য আসন না থাকা সহ, রিপাবলিকানরা ৫৩টি সিনেট আসন পেয়েছিল, যখন ডেমোক্রেটরা ৪৫টি আসন দখল করেছিল এবং ডেমোক্রেটিক-সংযুক্ত স্বতন্ত্ররা অবশিষ্ট দুটি আসন ধরে রেখেছিল। যেহেতু উপরাষ্ট্রপতির সিনেটে কাস্টিং ভোট রয়েছে, তাই ডেমোক্র্যাটরা উপরাষ্ট্রপতি পদে জয়ী হলে নিয়ন্ত্রণ অর্জনের জন্য কমপক্ষে তিনটি আসনের নেট লাভ অর্জন করতে হবে; অন্যথায়, সংখ্যাগরিষ্ঠতা নিতে তাদের কমপক্ষে চারটি আসনের নেট লাভ অর্জন করতে হবে।
২০২০ সালের নির্বাচনে পাঁচটি আসন দলীয় নিয়ন্ত্রণ পরিবর্তন করেছে, কারণ ডেমোক্রেটরা জর্জিয়ায় রিপাবলিকান ক্ষমতাসীনদের পাশাপাশি অ্যারিজোনা এবং কলোরাডোর আসনগুলিতে রিপাবলিকান ক্ষমতাসীনদের পরাজিত করেছে। অ্যালাবামায় ডেমোক্রেটিক দলকে পরাজিত করে রিপাবলিকানরা একটি আসন দখল করে। ২০২০ সালের চক্রের ফলাফলগুলো ৫০ জন সিনেটরের সাথে উভয় দলীয় ককাস ছেড়ে দিয়েছে। ২০২১ সালের ২০ জানুয়ারি নির্বাচিত উপরাষ্ট্রপতি হ্যারিস ও সিনেটর অ্যালেক্স প্যাডিলা, জন ওসফ এবং রাফায়েল ওয়ার্নক শপথ নেওয়ার পর ডেমোক্রেটরা সিনেটের সংখ্যাগরিষ্ঠ নিয়ন্ত্রণ লাভ করেছিল। ২০১৪ সালের মার্কিন যুক্তরাষ্ট্রের সিনেট নির্বাচনে নিয়ন্ত্রণ হারানোর পর ডেমোক্র্যাটরা প্রথমবারের মতো সিনেটের নিয়ন্ত্রণ লাভ করেছিল।
প্রতিনিধি সভা নির্বাচন
মার্কিন যুক্তরাষ্ট্রের প্রতিনিধি সভার ৪৩৫টি ভোটিং আসনের সবকটিই নির্বাচনের জন্য ছিল; সংখ্যাগরিষ্ঠতার জন্য ২১৮টি আসন প্রয়োজন। প্রতিটি প্রতিযোগিতার বিজয়ীরা দুই বছরের মেয়াদে দায়িত্ব পালন করে। ডেমোক্রেটরা ২০১৮ সালের নির্বাচনে প্রতিনিধি সভার নিয়ন্ত্রণ অর্জন করেছিল, রিপাবলিকানদের জন্য ১৯৯টি আসনের তুলনায় ২৩৫টি আসন জিতেছিল।১১৬তম কংগ্রেসের সময় শূন্যপদ এবং দলের পরিবর্তনের কারণে, ২০২০ সালের নভেম্বরের নির্বাচনের ঠিক আগে ডেমোক্র্যাটরা ২৩২টি আসন পেয়েছিল, যেখানে রিপাবলিকানদের ১৯৭টি আসন এবং লিবারটারিয়ান পার্টির অধীনে জাস্টিন আমাশের একটি আসন ছিল। সুতরাং, সংখ্যাগরিষ্ঠতা অর্জনের জন্য রিপাবলিকানদের ২১টি আসন অর্জন করা দরকার ছিল।
হাউস নির্বাচনে রিপাবলিকানরা ১৫টি আসনে জয়লাভ করে বারোজন বর্তমান হাউস ডেমোক্র্যাটদের পরাজিত করেছিল।  জাতীয়ভাবে, ডেমোক্রেটিক হাউসের প্রার্থীরা প্রায় ৩% ব্যবধানে জয়ী হয়েছিল কারণ অনেক ডেমোক্রেটরা নির্বাচনী দৌড়ে বাইডেনের পিছনে ছিল। নির্বাচনের ফলাফলে ১১৭তম কংগ্রেসের শুরুতে ডেমোক্রেটরা ২২২টি আসনের সীমিত সংখ্যাগরিষ্ঠতা অর্জন করেছিল।
বিশেষ নির্বাচন
১১৬তম মার্কিন কংগ্রেসের সময় পদত্যাগ করা বা দায়িত্ব পালনকালে মারা যাওয়া একজন সদস্যকে স্থলাভিষিক্তের জন্য ২০২০ সালে পাঁচটি বিশেষ নির্বাচন অনুষ্ঠিত হয়েছিল:
গভর্নর নির্বাচন
মার্কিন যুক্তরাষ্ট্রের ১১টি অঙ্গরাজ্য এবং দুটি মার্কিন অঞ্চলের গভর্নর পদের জন্য নির্বাচন অনুষ্ঠিত হয়েছিল। বেশিরভাগ নির্বাচন চার বছরের জন্য ছিল, তবে নিউ হ্যাম্পশায়ার এবং ভারমন্টের গভর্নররা প্রত্যেকে দুই বছরের মেয়াদে দায়িত্ব পালন করেন। রিপাবলিকানরা মোট সাতটি আসন রক্ষা করেছিল, এবং ডেমোক্রেটরা ছয়টি আসন রক্ষা করেছিল। রিপাবলিকান গ্রেগ জিয়ানফোর্টে ২০২০ সালের মন্টানা গভর্নর নির্বাচনে বিদায়ী ডেমোক্রেটিক গভর্নর স্টিভ বুলকের স্থলাভিষিক্ত হওয়ার পরে বিজয়ী হওয়ার সাথে সাথে কেবল একটি অঙ্গরাজ্য গভর্নরশিপ দল পরিবর্তন করেছিল।
আইনসভা
মার্কিন যুক্তরাষ্ট্রের ৯৯টি অঙ্গরাজ্যের আইনসভা চেম্বারের মধ্যে ৮৬টিতে নিয়মিত-নির্ধারিত নির্বাচন অনুষ্ঠিত হয়েছিল; ৭,৩৮৩টি আইনসভা আসনের মধ্যে ৫,৮৭৬টির জন্য দেশব্যাপী নিয়মিত-নির্ধারিত নির্বাচন অনুষ্ঠিত হয়েছিল। অনেক আইনসভা কক্ষে নির্বাচনের জন্য সমস্ত আইনসভা আসন ছিল, কিন্তু কিছু আইনসভা কক্ষ যা স্থবির নির্বাচন ব্যবহার করে সেসব কক্ষের মোট আসনের মাত্র একটি অংশের জন্য নির্বাচন অনুষ্ঠিত হয়েছিল। যদিও অধিকাংশ অঙ্গরাজ্যে উভয় আইনসভার জন্য নিয়মিত-নির্ধারিত নির্বাচন অনুষ্ঠিত হয়, তবে অ্যালাবামা, লুইজিয়ানা, মেরিল্যান্ড, মিসিসিপি, নিউ জার্সি ও ভার্জিনিয়া অঙ্গরাজ্যের আইনসভা নির্বাচন অনুষ্ঠিত হয়নি এবং মিশিগান শুধুমাত্র নিম্নকক্ষের জন্য নির্বাচন আয়োজন করেছিল। নেব্রাস্কা একমাত্র অঙ্গরাজ্য যেখানে দ্বিকক্ষ বিশিষ্ট অঙ্গরাজ্য আইনসভা নেই, এর একমাত্র আইনসভা কক্ষের অর্ধেক আসনের জন্য নির্বাচন অনুষ্ঠিত হয়েছিল।
রিপাবলিকানরা নিউ হ্যাম্পশায়ারের উভয় কক্ষের নিয়ন্ত্রণ লাভ করায় ২০২০ সালে মোট দুটি আইনসভা কক্ষ দলীয় নিয়ন্ত্রণ পরিবর্তন করেছিল। এটি ১৯৪৪ সাল থেকে রাষ্ট্রীয় আইনসভায় সবচেয়ে কম দলীয় পরিবর্তনের প্রতিনিধিত্ব করেছে।
২০২০ সালের নভেম্বরের নির্বাচনের আগে, ডেমোক্রেটদের ১৫টি "ট্রাইফেক্টা" (গভর্নরের অফিস এবং উভয় আইনসভা কক্ষের নিয়ন্ত্রণ), রিপাবলিকানদের ২০টি ট্রাইফেক্টা ছিল এবং ১৪টি অঙ্গরাজ্যে একটি বিভক্ত সরকার রয়েছে। নেব্রাস্কা এই তালিকাতে অন্তর্ভুক্ত নয়, কারণ এর আইনসভা আনুষ্ঠানিকভাবে কোনো দলের সংশ্লিষ্টতাকে স্বীকৃতি দেয় না। দেশব্যাপী রিপাবলিকানরা প্রায় ৬০ শতাংশ আইনসভা কক্ষ এবং ৫২ শতাংশ আইনসভা আসন নিয়ন্ত্রণ করেছিল। ২০২০ সালের নির্বাচন কমপক্ষে দুটি নতুন ট্রাইফেক্টা তৈরি করেছিল, কারণ নিউ হ্যাম্পশায়ার এবং মন্টানা অঙ্গরাজ্য সরকার বিভক্ত সরকার থেকে রিপাবলিকান নিয়ন্ত্রণে স্থানান্তরিত হয়েছিল।
অ্যাটর্নি জেনারেল
]] ৪৩টির অঙ্গরাজ্যের মধ্যে ১০টি অঙ্গরাজ্যে নিয়মিতভাবে-নির্ধারিত অ্যাটর্নি জেনারেল নির্বাচন অনুষ্ঠিত হয়েছিল। অঙ্গরাজ্যগুলির এই গোষ্ঠীর জন্য পূর্ববর্তী অ্যাটর্নি জেনারেল নির্বাচন ২০১৬ সালে অনুষ্ঠিত হয়েছিল, ভারমন্ট ছাড়া যেখানে অ্যাটর্নি জেনারেল কেবল দুই বছরের মেয়াদে কাজ করেন এবং ২০১৮ সালে তাদের বর্তমান অ্যাটর্নি জেনারেল নির্বাচিত হয়েছিল। নয়টি অঙ্গরাজ্যের অ্যাটর্নি জেনারেল পুনঃনির্বাচনে প্রতিযোগিতা করেছিলেন এবং আটজন জিতেছিলেন, যদিও মন্টানার রিপাবলিকান টিম ফক্স মেয়াদ সীমার কারণে পুনরায় নির্বাচন করতে পারেননি এবং ইন্ডিয়ানার রিপাবলিকান কার্টিস হিল রিপাবলিকান কনভেনশনে বাদ পড়েছিলেন।
২০২০ সালে কোনও অ্যাটর্নি জেনারেল কার্যালয়ে দলীয় নিয়ন্ত্রণ পরিবর্তন করেনি।
অন্যান্য অঙ্গরাজ্য নির্বাচন
২০২০ সালে ৩৫টি অঙ্গরাজ্যে ৮২টি অঙ্গরাজ্য সুপ্রিম কোর্টের আসনে নির্বাচন ছিল। এটি দেশের সমস্ত অঙ্গরাজ্য সুপ্রিম কোর্টের আসনগুলির ২৪% গঠন করে। বিভিন্ন অন্যান্য অঙ্গরাজ্য আদালতও ২০২০ সালে নির্বাচন করেছিল। বিভিন্ন অঙ্গরাজ্য নির্বাহী পদগুলিতেও ২০২০ সালে নির্বাচন অনুষ্ঠিত হয়েছিল।
গণভোট ও ব্যালট ব্যবস্থা
২০২০ সালের নির্বাচনে, ভোটাররা মেডিকেড সম্প্রসারণ থেকে শুরু করে গাঁজা বৈধকরণ থেকে ভোটের অধিকার পর্যন্ত বিভিন্ন বিষয়ে গণভোট, উদ্যোগ, ব্যালট ব্যবস্থা এবং অঙ্গরাজ্য সংবিধান সংশোধনের কথা বিবেচনা করেছিল। জর্জ ফ্লয়েডকে হত্যা এবং পরবর্তী বিক্ষোভের পর থেকে ক্যালিফোর্নিয়া, ইলিনয়, ওহাইও, ওরেগন, পেনসিলভানিয়া, টেক্সাস এবং ওয়াশিংটন সহ সারা দেশে কমপক্ষে ২০টি পুলিশ-সম্পর্কিত ব্যালট ব্যবস্থা ছিল।
পুনঃজেলা বিন্যাসের উপর প্রভাব
২০২০ সালের মার্কিন যুক্তরাষ্ট্রের আদমশুমারি পর, মার্কিন প্রতিনিধি সভায় অঙ্গরাজ্যের প্রতিনিধিদের পুনর্বিবেচনা করা হবে, এবং মার্কিন প্রতিনিধি সভা এবং অঙ্গরাজ্য আইনসভা উভয়ই পুনঃজেলা বিন্যাসের মধ্য দিয়ে যাবে। কমিশন পুনঃজেলা বিন্যাস না করে অঙ্গরাজ্যগুলিতে ২০১৭ থেকে ২০২০ সালের মধ্যে নির্বাচিত আইনপ্রণেতা ও গভর্নররা নতুন কংগ্রেশনাল ও অঙ্গরাজ্য আইনী জেলাগুলির দৃষ্টি আকর্ষণ করবেন যা ২০২২ সালের নির্বাচনের মাধ্যমে কার্যকর হবে। অঙ্গরাজ্য সুপ্রিম কোর্টগুলিও পুনঃজেলা বিন্যাসে উল্লেখযোগ্য প্রভাব ফেলতে পারে, যেমনটি পেনসিলভানিয়া এবং ভার্জিনিয়ার মতো অঙ্গরাজ্যে প্রদর্শিত হয়েছে। এইভাবে ২০২০ সালের নির্বাচন ২০২০ মার্কিন যুক্তরাষ্ট্রের পুনঃজেলা বিন্যাস চক্রের উপর একটি উল্লেখযোগ্য প্রভাব ফেলেছিল। আদালতের আদেশ বা মধ্য-দশক পুনঃজেলা বিন্যাস ব্যতীত, ২০৩০ সালে পুনঃজেলা বিন্যাসের পরবর্তী রাউন্ড শুরু না হওয়া পর্যন্ত পুনঃজেলা বিন্যাস চক্রের মধ্যে টানা জেলাগুলো বহাল থাকবে।
২০২০ সালের নির্বাচনে, রিপাবলিকান পার্টি বেশ কয়েকটি আইনসভা কক্ষ এবং গভর্নর পদে জয়লাভ করেছিল যা যেগুলিকে ডেমোক্র্যাটরা মূল পুনঃজেলা বিন্যাসের লক্ষ্য হিসাবে নির্বাচিত করেছিল। রিপাবলিকানরা নিউ হ্যাম্পশায়ার আইনসভার নিয়ন্ত্রণ উল্টে দিয়েছিল, মিসৌরির গভর্নরকে রক্ষা করেছিল, আইওয়া, নর্থ ক্যারোলাইনা এবং টেক্সাসের উভয় আইনসভা কক্ষের নিয়ন্ত্রণ বজায় রাখে এবং কানসাস আইনসভার উভয় কক্ষে একটি অতি-সংখ্যাগরিষ্ঠতা অর্জন করে সেই অঙ্গরাজ্যগুলিতে মূল পুনঃজেলা বিন্যাসকারী প্রতিষ্ঠানগুলির দলীয় নিয়ন্ত্রণ অর্পণ করেছিল। রিপাবলিকানরা পেনসেলভানিয়া আইনসভা এবং মিনেসোটা সিনেটের নিয়ন্ত্রণও বজায় রেখেছিল, উভয় অঙ্গরাজ্যে পুনঃজেলাকরণের বিভক্ত দলীয় নিয়ন্ত্রণ নিশ্চিত করেছিল। উপরন্তু, ভার্জিনিয়ায় একটি গণভোট পাসের ফলে ডেমোক্রেটিক-নিয়ন্ত্রিত আইনসভা থেকে একটি স্বাধীন কমিশনে পুনঃজেলা বিন্যাস নিয়ন্ত্রণ সরিয়ে দেওয়া হয়েছিল। তবে নিউইয়র্কে, ডেমোক্র্যাটরা অঙ্গরাজ্য সিনেটে দুই-তৃতীয়াংশ অতি-সংখ্যাগরিষ্ঠতা অর্জন করেছিল এবং অঙ্গরাজ্য আইনসভায় তাদের অতি-সংখ্যাগরিষ্ঠতা ধরে রাখে, যা দলটিকে পুনজেলাকরণের সম্পূর্ণ নিয়ন্ত্রণ দেয়।
আঞ্চলিক নির্বাচন
আমেরিকান সামোয়া এবং পুয়ের্তো রিকোর মার্কিন অঞ্চলে ২০২০ সালে গভর্নর এবং আইনসভা নির্বাচন অনুষ্ঠিত হয়েছিল, যখন গুয়াম, উত্তর মারিয়ানা দ্বীপপুঞ্জ এবং মার্কিন ভার্জিন দ্বীপপুঞ্জে আইনসভা নির্বাচন অনুষ্ঠিত হয়েছিল। ওয়াশিংটন ডি.সি.-র পাশাপাশি প্রতিটি অঞ্চলে মার্কিন যুক্তরাষ্ট্রের প্রতিনিধি সভায় একজন ভোটবিহীন প্রতিনিধির জন্যও নির্বাচন অনুষ্ঠিত হয়েছিল। পুয়ের্তো রিকোর রেসিডেন্ট কমিশনার ব্যতীত সকল ভোটবিহীন প্রতিনিধিরা দুই বছরের মেয়াদে দায়িত্ব পালন করেন, যা চার বছরের মেয়াদে একটি ভোটবিহীন পদ। ওয়াশিংটন ডি.সি., এর ছায়া প্রতিনিধি এবং এর দুই ছায়া সিনেটরের মধ্যে একটির জন্যও নির্বাচন করেছিল। পাঁচটি অঞ্চল ২০২০ সালের ডেমোক্রেটিক পার্টির রাষ্ট্রপতি পদপ্রার্থী এবং ২০২০ সালের রিপাবলিকান পার্টির রাষ্ট্রপতি পদপ্রার্থীতেও অংশ নিয়েছিল।
মেয়র নির্বাচন
২০২০ সালের শুরু থেকে বিভিন্ন প্রধান শহরগুলিতে বর্তমান মেয়রদের পুনঃনির্বাচিত হতে দেখা যায়, যার মধ্যে রয়েছে বেকার্সফিল্ড (কারেন গোহ), ফ্রেমন্ট (লিলি মেই), এবং স্যাক্রামেন্টো, ক্যালিফোর্নিয়া (ড্যারেল স্টেইনবার্গ); ব্যাটন রুজ, লুইসিয়ানা (শ্যারন ওয়েস্টন ব্রুম); চেসাপিক (ডেভিড ওয়েস্ট), ফেয়ারফ্যাক্স সিটি (ডেভিড মেয়ার), ফ্রেডেরিকসবার্গ (মেরি ক্যাথরিন গ্রিনলো), হ্যাম্পটন (ডনি টাক), রিচমন্ড (লেভার স্টনি), এবং ভার্জিনিয়া বিচ, ভার্জিনিয়া (ববি ডায়ার); গ্লেনডেল (জেরি ওয়েয়ার্স), মেসা (জন গাইলস), এবং ফিনিক্স, অ্যারিজোনা (কেট গ্যালেগো); আরভিং (রিক স্টফার) এবং লুবক, টেক্সাস (ড্যান পোপ); মিলওয়াকি, উইসকনসিন (টম ব্যারেট); পোর্টল্যান্ড, ওরেগন (টেড হুইলার); সল্টলেক কাউন্টি, উটাহ (জেনি উইলসন); উইলমিংটন, ডেলাওয়্যার (মাইক পুর্জিকি); উইনস্টন-সালেম, নর্থ ক্যারোলিনা (অ্যালেন জয়েনস); এবং বায়ামন, পুয়ের্তো রিকো (রামোন লুইস রিভেরা জুনিয়র)।
ভার্জিনিয়ার নরফোকে মেয়র কেনি আলেকজান্ডার পুনর্নির্বাচনের জন্য বিনা প্রতিদ্বন্দ্বিতায় ছিলেন, যেমনটি গুয়ামের হাগাটোনার মেয়র জন ক্রুজ ছিলেন। ওকলাহোমার তুলসায় বর্তমান মেয়র জি টি বাইনাম আগস্টের প্রাথমিকে একক সংখ্যাগরিষ্ঠতা জিতে পুনর্নির্বাচন করেছিলেন।
ক্লিয়ারওয়াটার (ফ্রাঙ্ক হিবার্ড) এবং মিয়ামি-ডেড কাউন্টি, ফ্লোরিডা (ড্যানিয়েলা লেভিন কাভা); ফ্রেসনো (জেরি ডায়ার), রিভারসাইড (প্যাট্রিসিয়া লক ডসন), সান দিয়েগো (টড গ্লোরিয়া), এবং সান্তা আনা, ক্যালিফোর্নিয়া (ভিসেন্তে সারমিয়েন্টো); গিলবার্ট (ব্রিগেট পিটারসন) এবং স্কটসডেল, অ্যারিজোনা (ডেভিড ওর্তেগা); হনলুলু, হাওয়াই (রিক ব্লাঙ্গিয়ার্ডি); এবং সান জুয়ান, পুয়ের্তো রিকো (মিগুয়েল রোমেরো)-তে উন্মুক্ত মেয়রের আসনে জয়লাভ করেছিল।
মেরিল্যান্ডের বাল্টিমোরের সিটি কাউন্সিলের সভাপতি ডেমোক্র্যাট ব্র্যান্ডন স্কট নির্বাচিত হয়ে বর্তমান ডেমোক্র্যাট জ্যাক ইয়ংয়ের স্থলাভিষিক্ত হয়েছিলেন যিনি একটি জনাকীর্ণ প্রাথমিকে পঞ্চম স্থানে ছিলেন। ক্যালিফোর্নিয়ার স্টকটনে কেভিন লিঙ্কন এক-মেয়াদের বর্তমান মেয়র মাইকেল টুবসকে পরাজিত করেছিলেন, যিনি শহরের প্রথম কৃষ্ণাঙ্গ মেয়র ছিলেন এবং ২০১৬ সালে দায়িত্বপ্রাপ্ত  মেয়র অ্যান্টনি সিলভাকে ক্ষমতাচ্যুত করার সময় সর্বকনিষ্ঠ ব্যক্তি হিসাবে এই পদে নির্বাচিত হয়েছিলেন। টেক্সাসে, ডিসেম্বরে দুটি মেয়রের রান-অফ নির্বাচনে ক্ষমতাসীনরা পরাজিত হয়েছিল: কর্পাস ক্রিস্টিতে সিটি মহিলা উপদেষ্টা পলিট গুজার্দো ক্ষমতাসীন জো ম্যাককম্বকে পরাজিত করেছিলেন এবং, এল পাসোতে, সাবেক মেয়র অস্কার লিজার এক-মেয়াদের মেয়র ডি মারগোকে পরাজিত করেছিলেন। মিনেসোটার ইলিতে, এরিক উরবাস তিন-মেয়াদের বর্তমান মেয়র চাক নোভাককে পরাজিত করেছিলেন, যদিও উরবাস আগস্টে নির্বাচনী দৌড় থেকে বাদ পড়েছিলেন। কেন্টাকির র‍্যাবিট হ্যাশে, ৬ মাস বয়সী ফরাসি বুলডগ উইলবার বিস্ট দ্বারা দায়িত্বপ্রাপ্ত ব্রাইনেথ পলট্রোকে ক্ষমতাচ্যুত করা হয়েছিল। শহরে কখনোই একজন মানব মেয়র ছিল না; পলট্রক একটি পিট বুল টেরিয়ার।
মেয়র প্রত্যাহার
২০২০ সালে বেশ কয়েকজন মেয়র প্রত্যাহার অভিযানের মুখোমুখি হয়েছিলেন। নেব্রাস্কার ব্রোকেন বো; আরকানসাসের ডায়মন্ড সিটি; আইডাহোর হেইবার্ন; এবং ওরেগনের ওরেগন সিটির মেয়রদেরকে অফিস থেকে অপসারণ করা হয়েছিল। কলোরাডোর এলিজাবেথ এবং আইডাহো স্প্রিংস; নেব্রাস্কার হামবোল্ট; ওরেগনের পাওয়ারস; মন্টানার স্টিভেনসভিল; এবং ক্যালিফোর্নিয়ার ওয়েস্টমিনস্টারের মেয়রদেরকে অফিসে বহাল রাখা হয়েছিল।
আদিবাসী নেতৃত্বের নির্বাচন
বেশ কয়েকটি আদিবাসী আমেরিকান উপজাতীয় সরকার ২০২০ সালে উপজাতীয় নেতৃত্বের জন্য নির্বাচন করেছিল। দেশের অন্যান্য নির্বাচনের মতো করোনাভাইরাস মহামারীর কারণে অনেক নির্বাচন ব্যাহত হয়েছিল, যার ফলে প্রাথমিক বিলম্বিত হয়েছিল এবং কিছু ভোট ব্যক্তি থেকে পোস্টাল-এ স্থানান্তরিত করা হয়েছিল।
বার্নাডিন বার্নেট ফোর্ট ম্যাকডোয়েল ইয়াভাপাই জাতির সভাপতি হিসেবে পুনর্নির্বাচিত; অ্যারন এ পেমেন্ট সল্ট স্টে মারি চিপ্পেওয়া ইন্ডিয়ানের উপজাতীয় চেয়ারম্যান হিসেবে পুনর্নির্বাচিত; তেহাসি হিল উইসকনসিনের ওনিডা জাতির চেয়ারম্যান হিসেবে পুনর্নির্বাচিত; ক্যাথি চ্যাভার্স চিপ্পেওয়ার বোইস ফোর্ট ব্যান্ডের উপজাতীয় সভাপতি পদে পুনর্নির্বাচিত; টেরি পার্টন উইচিটা ও সংসৃষ্ট আদিবাসীর সভাপতি হিসেবে পুনর্নির্বাচিত; লরেন্স "উডি" উইডমার্ক আলাস্কার সিটকা আদিবাসীর উপজাতীয় চেয়ারম্যান হিসেবে পুনর্নির্বাচিত; এবং দায়িত্বপ্রাপ্ত আদিবাসী প্রধান ডোনাল্ড (ডক) স্লিটার কুস, লোয়ার উম্পকোয়া এবং সিয়াসলাও ইন্ডিয়ান্সের মিত্র আদিবাসীদের নেতৃত্ব দেওয়ার জন্য  বিনা প্রতিদ্বন্দ্বিতায় পুনর্নির্বাচিত হয়েছিলেন। স্টেফানি ব্রায়ান, প্রথম মহিলা যিনি ক্রিক ইন্ডিয়ান্সের পোর্চ ব্যান্ডের সভাপতি হিসেবে দায়িত্ব পালন করেছিলেন এবং তিনি পুনঃনির্বাচনেও জয়ী হয়েছিলেন। চেরোকি ইন্ডিয়ানসের ইউনাইটেড কিটোওয়াহ ব্যান্ডের  বর্তমান আদিবাসী প্রধান জো বাঞ্চকে অভিশংসিত করা হয়েছিল তবে তাকে ২০২০ সালের জানুয়ারিতে অফিস থেকে অপসারণ করা হয়নি, এবং পুনর্নির্বাচিত হয়েছিলেন।
তিনটি মিনেসোটা চিপ্পেওয়া আদিবাসী ব্যান্ডের প্রার্থীরা জুনের প্রাথমিকে ৫০% এর বেশি ভোটে জিতেছিল যা সাধারণ নির্বাচনের প্রয়োজনীয়তা দূর করে: ওজিবওয়ের লিচ লেক ব্যান্ডের বর্তমান উপজাতীয় সভাপতি ফ্যারন জ্যাকসন সিনিয়র, হোয়াইট আর্থ নেশনের বর্তমান প্রধান নির্বাহী মাইকেল ফেয়ারব্যাঙ্কস, এবং গ্র্যান্ড পোর্টেজ ইন্ডিয়ান রিজার্ভেশনের আহ্বায়ক ববি দেশচ্যাম্প, যিনি বর্তমান উপজাতীয় সভাপতি বেথ ড্রস্টকে পরাজিত করেছিলেন।
উত্তরাঞ্চলীয় চেয়েনের ভোটাররা উপজাতীয় কাউন্সিলে পাঁচজন নারীকে নির্বাচিত করার পাশাপাশি ডোনা মেরি ফিশারকে উপজাতীয় সভাপতি এবং সেরেনা ওয়েথারল্টকে সহ-সভাপতি হিসেবে নির্বাচিত করেছিলেন। এই প্রথম নারীরা উত্তরাঞ্চলীয় চেয়েন উপজাতীয় পরিষদে সংখ্যাগরিষ্ঠতা অর্জন করেছে।
কোভিড-১৯ মহামারীর প্রভাব
থাম্ব|একজন পোল কর্মী ক্যালিফোর্নিয়ার ডেভিসে একটি নির্বাচনী বুথ স্যানিটাইজ করছেন
বাম|থাম্ব|ক্যালিফোর্নিয়ার গভর্নর গ্যাভিন নিউজম ২০২০ সালের নভেম্বরের নির্বাচনে ডাকযোগে ভোট প্রয়োজন এমন একটি নির্বাহী আদেশে স্বাক্ষর করার সিদ্ধান্ত সম্পর্কে কথা বলছেন। সামাজিক দূরত্ব কার্যকর করতে সহায়তা করার জন্য অনেক অঙ্গরাজ্য ২০২০ সালের প্রাথমিক নির্বাচন এবং নভেম্বরের সাধারণ নির্বাচনের জন্য অনুপস্থিত ব্যালট ও ডাকযোগে ভোট বিকল্পগুলো সম্প্রসারিত করেছিল। আলাস্কা ও হাওয়াইতে ডেমোক্রেটিক প্রাথমিক এবং মেরিল্যান্ডের সপ্তম কংগ্রেশনাল জেলার বিশেষ নির্বাচন সহ বেশ কয়েকটি নির্বাচন শুধুমাত্র ডাক ব্যালটের মাধ্যমে পরিচালিত হয়েছিল।
২০২০ সালের নির্বাচনে যখন মহামারী বেশ কয়েকটি বিষয়কে প্রভাবিত করছিল, তখন ডোনাল্ড ট্রাম্প হোয়াইট হাউসে তার ইলেকশন নাইট পার্টি আয়োজন করার পরিকল্পনা করেছিলেন বলে জানা গেছে। হাউসের দুই কর্মকর্তা জানিয়েছেন, ট্রাম্প পূর্ব রুমে প্রায় ৪০০ জনের একটি বড় ইনডোর পার্টির পরিকল্পনা করেছিলেন। পেনসিলভেনিয়া অ্যাভিনিউতে ট্রাম্প হোটেলকে প্রথমে স্থান হিসেবে বেছে নেওয়া হয়েছিল, তবে করোনভাইরাস বিধিনিষেধের কারণে এটি ৫০ জনের মধ্যে সীমাবদ্ধ থাকার কারণে পরে এটি পরিবর্তন করা হয়েছিল।
ভোটদান
থাম্ব|১৯৪৮ সাল থেকে মার্কিন রাষ্ট্রপতি নির্বাচনে ভোট দেওয়ার যোগ্য জনসংখ্যা (ভিইপি) দ্বারা [[ভোটদান।]]
অনেক অঙ্গরাজ্য কোভিড-১৯ মহামারীর মধ্যে প্রাথমিক ভোটদানের নিয়মগুলো শিথিল করার সাথে সাথে ২০২০ সালের নির্বাচনে প্রাথমিক ভোটদানের একটি অভূতপূর্ব হার দেখা গেছে। ২৬ অক্টোবরের মধ্যে, নির্বাচনের আট দিন বাকি থাকতেই সমগ্র মার্কিন যুক্তরাষ্ট্র জুড়ে ২০১৬ সালের মোট প্রাথমিক ভোট গ্রহণ করা হয়েছিল। সব মিলিয়ে, ২০১৬ সালের প্রায় ৫৭ মিলিয়ন প্রাথমিক ভোটের তুলনায় প্রায় ১০০ মিলিয়ন ভোটার প্রাথমিক ভোট দিয়েছিলেন। ডেমোক্র্যাটরা অসামঞ্জস্যপূর্ণভাবে ডাকের মাধ্যমে ভোট দিয়েছিল, পক্ষান্তরে রিপাবলিকানদের ব্যক্তিগতভাবে অধিক ঘন ঘন ভোট দেওয়ার প্রবণতা দেখা গিয়েছিল।
২০১৬ সালের রাষ্ট্রপতি নির্বাচনের প্রায় ১৩৭ মিলিয়ন ভোটের তুলনায় ২০২০ সালের নির্বাচনে মাত্র ১৬০ মিলিয়নেরও কম লোক ভোট দিয়েছিল। মাইকেল ম্যাকডোনাল্ডের মতে, ২০২০ সালে প্রায় ৬৭ শতাংশ ভোটার যোগ্য মানুষ ভোট দিয়েছিল, যা ১৯০০ সালের নির্বাচনের পর ভোটারদের অংশগ্রহণের সর্বোচ্চ হার। ২০২০ সালের নির্বাচনে ঊনবিংশ সংশোধনী অনুমোদনের পর থেকে যোগ্য জনসংখ্যাকে ভোট দিয়ে ভোটারদের অংশগ্রহণের সর্বোচ্চ হার দেখা গেছে, যা লিঙ্গের ভিত্তিতে ভোট দেওয়ার অধিকার অস্বীকার করাকে নিষিদ্ধ করে, ১৯৬৫ সালের ভোটাধিকার আইন যা ভোটদানে জাতিগত বৈষম্যকে নিষিদ্ধ করে এবং ২৬তম সংশোধনী যা কার্যকরভাবে জাতীয় ভোটের বয়স ২১ থেকে ১৮-তে নামিয়ে এনেছে।
জনসাধারণের উপলব্ধি এবং বিশ্লেষণ
২০২০ সালের অক্টোবরের এক জরিপে দেখা যায়, প্রতি ১০ জন আমেরিকানের মধ্যে ৮ জনই  ভুল তথ্যকে একটি "প্রধান সমস্যা" বলে মনে করেন; ট্রাম্প সমর্থকদের চেয়ে বাইডেন সমর্থকদের সংবাদ মাধ্যম এবং তাদের প্রার্থীর বার্তাকে বিশ্বাস করার সম্ভাবনা বেশি ছিল।
কর্তৃত্ববাদের বিশেষজ্ঞ ইতিহাসবিদ টিমোথি স্নাইডার, বলেছেন যে "এটাকে শুধু নির্বাচন বলে কথা না বলাই গুরুত্বপূর্ণ। এটি একটি অভ্যুত্থানের কর্তৃত্ববাদী ভাষা দ্বারা বেষ্টিত একটি নির্বাচন। […] [ট্রাম্প] মোটামুটি নিশ্চিত যে তিনি নির্বাচনে জিতবেন না, [কিন্তু] তিনি অফিস ছাড়তে চান না।" স্নাইডারের মতে, ট্রাম্পের "কর্তৃত্ববাদী প্রবৃত্তি" কাটিয়ে উঠতে বিরোধী দলকে "নির্বাচনে জিততে হবে এবং নির্বাচনের পরও জিততে হবে।"
রাষ্ট্রবিজ্ঞানী গ্যারি সি. জ্যাকবসনের মতে, "২০২০ সালের নির্বাচন মার্কিন নির্বাচনী রাজনীতিতে বেশ কিছু দীর্ঘমেয়াদী প্রবণতাকে সম্প্রসারিত করেছে যা এককভাবে বিভক্ত ব্যক্তি এবং ডোনাল্ড জে. ট্রাম্পের অধ্যক্ষতা দ্বারা নতুন চরমে চালিত হয়েছিল। নির্বাচনের ধারাবাহিকতা, দলীয় আনুগত্য, জাতীয়করণ, মেরুকরণ এবং ডাউন-ব্যালট ভোট পছন্দের উপর রাষ্ট্রপতির প্রভাবের জন্য এই নির্বাচন নতুন রেকর্ড স্থাপন করেছে, যেখানে স্থানীয় কারণগুলো যেমন ক্ষমতা, প্রার্থীর গুণমান এবং প্রচারাভিযানের ব্যয় কংগ্রেসের নির্বাচনের ফলাফলে খুব কমই নিবন্ধিত হয়েছে।"
ইস্যু
প্রচারাভিযানের সময় সবচেয়ে গুরুত্বপূর্ণ বিষয়গুলো ছিল কোভিড-১৯ মহামারী, স্বাস্থ্যসেবা, অর্থনীতি, বর্ণবাদ এবং গর্ভপাত। ডেমোক্র্যাটরা করোনভাইরাসে অর্থনৈতিক ত্রাণ ও জনস্বাস্থ্য ব্যবস্থা যেমন যোগাযোগের নকশা, মুখে মাস্ক ব্যবহার এবং সামাজিক দূরত্বের উপর গুরুত্বারোপ করেছিল, অন্যদিকে রিপাবলিকানরা করোনভাইরাসকে গুরুত্বহীন মনে করেছিল, নির্বাচনের আগে করোনভাইরাস অর্থনৈতিক ত্রাণ আলোচনা বাদ দিয়েছিল,  এবং করোনাভাইরাসের বিস্তার মোকাবেলায় ঢিলেঢালা জনস্বাস্থ্য ব্যবস্থার পক্ষে পরামর্শ দিয়েছিল। ট্রাম্প নিজেই করোনাভাইরাসের তীব্রতা আছে এমন অঞ্চলসহ সারা দেশে বিভিন্ন অনুষ্ঠানের আয়োজন করেছিলেন, যেখানে অংশগ্রহণকারীরা মাস্ক পরেনি এবং সামাজিক দূরত্বও বজায় রাখেননি; একই সময়ে, তিনি যারা মুখে মাস্ক পরেছিলেন তাদের উপহাস করেছিলেন।
রিপাবলিকান পার্টি নির্বাচনের জন্য এর নীতিগত অবস্থানের একটি ব্যাপক কর্মসূচি প্রদান না করার সিদ্ধান্ত নিয়েছিল; ২০২০ সালের কর্মসূচিটি ছিল এক পৃষ্ঠার একটি প্রস্তাবনা যাতে বলা হয়েছিল যে দলটি "রাষ্ট্রপতির আমেরিকা-প্রথম এজেন্ডাকে উৎসাহের সাথে সমর্থন করে আসছে এবং চালিয়ে যাবে"। ডেমোক্রেটরা সাশ্রয়ী মূল্যের যত্ন আইন রক্ষা এবং সম্প্রসারণ করার জন্য প্রতিযোগিতায় ছিল, অন্যদিকে রিপাবলিকানরা প্রাক-বিদ্যমান অবস্থার সাথে ব্যক্তি সুরক্ষাকে বিপন্ন করার জন্য সমালোচনা করেছিল। রিপাবলিকানরা সাধারণত স্বাস্থ্যসেবা সংক্রান্ত বিষয়গুলির উপর গুরুত্বারোপ করেনি, কারণ সাশ্রয়ী মূল্যের যত্ন আইনের বিরুদ্ধে তাদের বিরোধিতা ২০২০ সালের মধ্যে একটি রাজনৈতিক দায় হয়ে উঠেছিল, কারণ আইনটির জনপ্রিয়তা বৃদ্ধি পেয়েছিল।
পরিবেশের বিষয়ে ডেমোক্র্যাটরা পুনর্নবীকরণযোগ্য শক্তিতে বিনিয়োগ এবং প্যারিস জলবায়ু চুক্তিতে পুনরায় যোগদান সহ জলবায়ু পরিবর্তন মোকাবেলা করার পরিকল্পনার প্রস্তাব করেছিল, অন্যদিকে  রিপাবলিকানরা তেল এবং প্রাকৃতিক গ্যাসের উৎপাদন বাড়ানোর উপর জোর দিয়েছিল।
নির্বাচনী প্রচারাভিযানের সময় ট্রাম্প এবং তার মিত্রদের বক্তৃতাকে মিথ্যার ঘন ঘন ব্যবহার এবং ভিত্তিহীন ষড়যন্ত্র তত্ত্বের প্রচার হিসাবে চিহ্নিত করা হয়েছে।  নির্বাচনের পূর্বে রিপাবলিকানরা ভোটাধিকারের উপর আক্রমণ করেছিল এবং ভোটার জালিয়াতির বিষয়ে মিথ্যা প্রচার করেছিল।    ট্রাম্প নির্বাচনে হেরে গেলে শান্তিপূর্ণভাবে ক্ষমতা হস্তান্তরের প্রতিশ্রুতি দিতে অস্বীকৃতি জানান। যদিও সিনিয়র রিপাবলিকানরা ব্যক্তিগতভাবে ট্রাম্পের বক্তৃতাকে প্রত্যাখ্যান করেছিলেন তবে তারা প্রকাশ্যে তাকে তিরস্কার করতে অস্বীকার করেছিলেন।
অঙ্গরাজ্য, আঞ্চলিক এবং যুক্তরাষ্ট্রীয় ফলাফলের সারণী
এই ছকে ২০২০ সালে অনুষ্ঠিত নির্বাচনে প্রতিটি অঙ্গরাজ্য ও অঞ্চলের রাষ্ট্রপতি, কংগ্রেস, গর্ভনর এবং অঙ্গরাজ্য আইনসভা পদের দলীয় ফলাফল দেখানো হয়েছে। পাঁচটি অঞ্চল এবং ওয়াশিংটন ডি.সি. মার্কিন সিনেটের সদস্যদের নির্বাচন করে না এবং অঞ্চলগুলো রাষ্ট্রপতি নির্বাচনে অংশ নেয় না; পরিবর্তে, তারা প্রত্যেকে হাউসের একজন ভোটবিহীন সদস্য নির্বাচন করে। নেব্রাস্কার এককক্ষ বিশিষ্ট আইনসভা এবং আমেরিকান সামোয়ার গভর্নরশিপ ও আইনসভা নির্দলীয় ভিত্তিতে নির্বাচিত হয় এবং তাই রাজনৈতিক দলের অধিভুক্তি তালিকাভুক্ত নয়।
সন্দ্বীপ (শহর)
জনসংখ্যা
বাংলাদেশ আদমশুমারী ২০১১ অনুযায়ী সন্দ্বীপ শহরের মোট জনসংখ্যা ৫২,৯৮২ জন যার মধ্যে ২৪,৫৮৫ জন পুরুষ এবং ২৮,৩৯৭ জন নারী। এ শহরের পুরুষ এবং নারী অনুপাত ৮৭। শহরে মোট খানা সংখ্যা বা পরিবার রয়েছে ১০৬৫৮ টি।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৭.৮৪ মিটার।
প্রশাসন
১৯৯৮ সালে সন্দ্বীপ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে সন্দ্বীপ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত । ৫৩.১৫ বর্গ কি.মি. আয়তনের সন্দ্বীপ শহরের ৩০.০৩ বর্গ কি.মি. এলাকা সন্দ্বীপ পৌরসভা দ্বারা পরিচালিত হয়।
শিক্ষা ব্যবস্থা
সন্দ্বীপ শহরের স্বাক্ষরতার হার হলোম শতকরা ৫০.৫ ভাগ।
বিচ্ছিন্নতা ব্যাধি
বিচ্ছিন্নতা ব্যাধি (ডিসোসিয়েটিভ ডিসঅর্ডার) হলো এক ধরনের রোগ যার কারণে স্মৃতি, আত্মপরিচয়, সচেতনতা বা চিন্তাভাবনা বিপর্যস্ত বা ব্যাহত হয়। বিচ্ছিন্নতা ব্যাধিতে আক্রান্ত লোকেরা বিচ্ছিন্নতাকে আবেগপূর্ণভাবে ও অনিচ্ছাকৃতভাবে প্রতিরক্ষার জন্য ব্যবহার করে থাকে। কিছু বিচ্ছিন্নতা ব্যাধি হওয়ার কারণ মানসিক আঘাত, কিন্তু নির্ব্যক্তিকরণ ব্যাধির মতো রোগগুলো শুধুমাত্র ক্লান্তির জন্য হতে পারে, আবার দৃশ্যমান কোন কারণ ছাড়াও এই ব্যাধি হতে পারে।
বিচ্ছিন্নতা পরিচয় ব্যাধি
চিহ্নিতকরণ: বিচ্ছিন্নতা পরিচিতি ব্যাধি চেনা যায় যখন একই ব্যক্তির মাঝে দুই বা ততোধিক পরিচিতি বা ব্যক্তিত্ত্ব লক্ষ্য করা যায় যা ঐ ব্যক্তির আচরণ ও ব্যবহারে বড় প্রভাব ফেলক।
অন্যান্য লক্ষণের মাঝে রয়েছে মাথাব্যথা, স্মৃতিহ্রাস, সময় হারানো, এবং শরীর থেকে বেরি যাওয়ার মতো অনুভব হওয়া। কিছু বিচ্ছিন্নতা ব্যাধিতে আক্রান্ত রোগী নিজেদের এমন জিনিস করতে দেখতে পান যা তিনি সাধারণত করেন না, যেমন, টাকা চুরি, জোরে গাড়ি চালানো।
কারণ: বিচ্ছিন্নতা পরিচয় ব্যাধি হতে পারে শৈশবের কোন মানসিক আঘাতের ফলে যা ছয় থেকে নয় বছর বয়সের আগে হয়ে থাকে। বিচ্ছিন্নতা পরিচয় ব্যাধিতে আক্রান্ত লোকের অনেকের আত্মীয়দের মাঝেও একই ধরনের অভিজ্ঞতা ঘটে।
চিকিৎসা: আক্রান্ত ব্যক্তির জীবন মান উন্নয়নের জন্য দীর্ঘ সময়ের মনঃসমীক্ষণ প্রয়োজন হয়।
বিচ্ছিন্ন স্মৃতিহ্রাস
কারণ: মানসিক আঘাত থেকে পুনরুদ্ধারের উপায়।
চিকিৎসা: মনঃসমীক্ষণ (যেমন কথোপকথন) বা মানসিক থ্যারাপি যেখানে ব্যক্তি স্বাস্থ্যসেবা প্রদানকারির সাথে তার ব্যাধি সম্পর্কে আলোচনা করে। মনঃসমীক্ষণের মাঝে অনেক সময় সম্মোহন ব্যবহার করা হয় (স্মৃতি মনে করতে ও মানসিক চাপ কাটিয়ে উঠতে সাহায্য করে); সৃজনশীল শিল্প থ্যারাপি (কোন ব্যক্তিকে তার মনোভাব প্রকাশ করার জন্য সৃজনশীল উপায় ব্যবহার করা হয়); পেন্টোথাল ঔষধের ব্যবহার অনেক সময় স্মৃতি ফিরিয়ে আনতে সাহায্য করে।
বিচ্ছিন্ন স্মৃতি বিলোপ
চিকিৎসা: আক্রান্ত ব্যক্তি যাতে আসল পরিচয় এবং অতীতের ঘটনা মনে করতে পারে সেজন্য অনেক সময় সম্মোহন ব্যবহার করা হয়। কোন ব্যক্তির অতীতের কোন মানসিক চাপ বা ঘটনার সমাধানের জন্য মনঃসমীক্ষণও কার্যকরি হতে পারে। বিচ্ছিন্ন স্মৃতি বিলোপ আবিষ্কার ও চিকিৎসা করার পর, অনেকেই খুব দ্রুত ঠিক হয়ে যায়। এই সমস্যাটি আর কখনো নাও হতে পারে।
ব্যক্তিত্বহানি ব্যাধি
কারণ: বিচ্ছিন্নতা ব্যাধিগুলো সাধারণত কোন মানসিক চাপ থেকে মুক্তির জন্য তৈরি হয়ে থাকে। এই ব্যাধিগুলো সেসকল শিশুর মাঝে দেখা যায় যারা শারীরিক, যৌন এবং মানসিক নির্যাতনের শিকার হয় যেগুলো তাদের মাঝে ভীতির সৃষ্টি করে; তাছাড়া, কোন প্রিয় ব্যক্তির মৃত্যএ বা কোন যুদ্ধে হওয়া মানসিক আঘাতের কারণেও এই ব্যাধি হতে পারে।
চিকিৎসা: বিচ্ছিন্ন স্মৃতিহ্রাসের মতো একই চিকিৎসা, এবং একই ঔষধ।
কঠিন পরিস্থিতি
যেসকল মানুষ বিচ্ছিন্নতা ব্যাধিতে আক্রান্ত তাদের নানা জটিল সমস্যা হওয়ার ঝুঁকি থাকে, যেমন:
বিশেষ মানসিকতায় ঔষধের প্রভাব
দুশ্চিন্তা রোধক এবং ঘুমের ঔষধ এই রোগ প্রতিকার করতে পারেনা, তবে বিচ্ছিন্নতা ব্যাধির লক্ষণ নিয়ন্ত্রণে এগুলো ভূমিকা রাখে।
প্রতিরোধ
বিশ্বস্ত লোক যেমন বন্ধু, ডাক্তার বা কোন ধর্মীয় নেতার সাথে কথা বলা যেতে পারে।
যদি কোন শিশু কোন মানসিক আঘাতের শিকার হয় তাহলে দ্রুত চিকিৎসকের কাছে যেতে হবে।
পুরুষ বনাম নারী
নারীরা বিচ্ছিন্নতা ব্যাধিতে খুবই ঘনঘন আক্রান্ত হয়। পুরুষের তুলনায় পাঁচগুণ বেশি নারী বিচ্ছিন্নতা পরিচিতি ব্যাধিতে আক্রান্ত হয়।
শিশু এবং কিশোর
ধারণা করা হয় বিচ্ছিন্নতা ব্যাধির প্রদান কারণ হয় শৈশবের কোন মানসিক আঘাত (নির্যাতন বা ক্ষতি), কিন্তু শিশু ও কিশোরের মাঝের লক্ষণগুলো অনেকসময় অস্পষ্ট হয় এবং ভুলভাবে নির্ণয় করা হয়। শিশুর বিচ্ছিন্নতার লক্ষণগুলো পেতে কষ্টকর হওয়ার নানা কারণ থাকতে পারে: শিশুর জন্য তার মানসিক অবস্থা ও অভিজ্ঞতা বর্ণনা করতে কষ্টকর হতে পারে; শিশুর যারা যত্ন নেয় তারা ভুল নির্দেশ দিতে পারে যাতে তাদের করা নির্যাতন বা খারাপ ব্যবহার ঢাকা পড়ে যায়; লক্ষণগুলো খুবই অস্পষ্ট হতে পারে।
শিশু এবং কিশোরের রোগনির্ণয় পরীক্ষার পাশাপাশি, শিশুর বিচ্ছিন্নতা ব্যাধিকে বোঝার জন্য নানা ধরনের পদ্ধতি তৈরি করা হয়েছে।
বর্তমান বিতর্ক এবং ডিএসএম-৫
২০১২ সালের একটি নিবন্ধ একটি ধারণাকে সমর্থন করে যে, বর্তমানের বা সাম্প্রতিক কোন মানসিক আঘাত কোন ব্যক্তির অতীতকে ঘুলিয়ে দিতে পারে, যা অতীতের অভিজ্ঞতা পরিবর্তন করে দিয়ে বিচ্ছিন্নতা অবস্থার সৃষ্টি করতে পারে।
চলচ্চিত্রে বিচ্ছিন্নতা ব্যাধি
বিভিন্ন মানসিক ব্যাধি চলচ্চিত্রের মাঝে বিচ্ছিন্নতা ব্যাধিকে তুলে ধরা হয়েছে।
আইডেন্টিটি (২০০৩)
জন কুসাক ও রে লিয়োটা অভিনীত এই চলচ্চিত্রে মানসিক রোগকে তুলে ধরা হয়েছে।
স্প্লিট (২০১৬)
চলচ্চিত্রটির মাঝে জেমস ম্যাক অভোয় ২৩টি ভিন্ন ব্যক্তিত্ত্বে অভিনয় করেন যা বিচ্ছিন্নতা পরিচিতি ব্যাধির উদাহরণ।
বিখ্যাত ব্যক্তিদের বিচ্ছিন্নতা ব্যাধি
কৌতুককারি রোজেন বার, এডাম ডুরিজ এবং অবসরপ্রাপ্ত এনএফএল তারকা হারশেল ওয়াকার বিচ্ছিন্নতা পরিচিতি ব্যাধিতে আক্রান্ত ছিলো।
ওয়াকার বিচ্ছিন্নতা ব্যাধিতে তার পরিশ্রম নিয়ে একটি বই লিখেছেন, যেটাতে তিনি তার আত্মহত্যা করার প্রভণতাকে উল্লেখ করেছেন, তিনি বর্ণনা করেছেন কীভাবে শৈশব থেকে বিচ্ছিন্নতায় তার মানসিক প্রভাব। এটি থেকে বাঁচতে, তিনি একটি বলিষ্ঠ ব্যক্তিত্ত্ব তৈরি করেন যেটি একা বোধ করে না, ভয়হীন ছিল এবং খুবই রাগী ছিল। প্রাপ্তবয়স্কে তাকে চিকিৎসাধীন অবস্থায় রাখা হয়।
শান্তি ও সংঘর্ষ অধ্যয়ন
শান্তি ও সংঘর্ষ অধ্যয়ন সামাজিক বিজ্ঞানের এমন একটি শাখা যা অহিংস ও হিংসাত্মক, উভয় ধরনের আচরণ এবং তাদের কার্যাবলী নির্ণয় ও বিশ্লেষণ করে। এছাড়া সংঘর্ষের বিভিন্ন কাঠামোগত গঠন, যেগুলো মানুষের সঠিক উন্নয়নের পথে প্রধান অন্তরায়, সেগুলো নিয়েও এ শাখাটি আলোচনা করে। শান্তি ও সংঘর্ষ অধ্যয়নের একটি শাখা- শান্তি অধ্যয়ন একটি সমন্বিত অধ্যয়ন ব্যবস্থা। শান্তি অধ্যয়নের মূল উদ্দেশ্য হল শান্তিপূর্ণ উপায়ে যেকোন সংঘর্ষের তীব্রতা কমিয়ে আনা,সমাধান করা অথবা সম্পূর্ণ নির্মূল করা। এর আরেকটি উদ্দেশ্য হল সংঘর্ষে জড়িত প্রত্যেক পক্ষের 'বিজয়' নিশ্চিত করা। শান্তি অধ্যয়ন সমর অধ্যয়নের বিপরীত। সমর অধ্যয়নের উদ্দেশ্য হল হিংসাত্মক পদ্ধতিতে সংঘর্ষের সমাধান করা এবং জড়িত এক বা একাধিক পক্ষের (সকল পক্ষের নয়) বিজয় নিশ্চিত করা। রাষ্ট্রবিজ্ঞান, ভূতত্ত্ব, অর্থনীতি, আন্তর্জাতিক সম্পর্ক, সমাজবিজ্ঞান, মনোবিজ্ঞান, ইতিহাস, নৃবিজ্ঞান, ধর্মতত্ত্ব, জেন্ডার অধ্যয়নসহ আরও কয়েকটি বিষয় নিয়ে শান্তি ও সংঘর্ষ অধ্যয়ন কাজ করে।
ইতিহাস
শান্তি ও সংঘর্ষ অধ্যয়ন একই সাথে একটি পাঠক্রম ও গবেষণার বিষয়বস্তু। পাঠক্রমের অংশ হিসেবে বিষয়টি শিক্ষকদের মাধ্যমে শিক্ষার্থীদের অধ্যয়ন করানো হয়। গবেষণার অংশ হিসেবে গবেষকগণ শান্তির নব নব দিক উন্মোচন করেন এবং সংঘর্ষ নিরসনের উপায় খুঁজে বের করার চেষ্টা করেন।
পাঠক্রমের অংশ হিসেবে শান্তি ও সংঘর্ষ অধ্যয়ন
পৃথিবীর প্রাচীনতম বিশ্ববিদ্যালয়গুলোর শিক্ষক ও শিক্ষার্থীগণ বহু আগে থেকেই শান্তি বিষয়ে অধ্যয়ন করে আসছেন। যুক্তরাষ্ট্রে গৃহযুদ্ধ পরবর্তী সময়ে মার্কিন কলেজগুলোতে ক্যাম্পাস ক্লাবের অদলে শিক্ষার্থীদের মধ্যে শান্তি অধ্যয়নের ব্যাপারে সর্বপ্রথম উৎসাহ লক্ষ্য করা যায়। ঊনবিংশ শতাব্দীর শেষ বছরে সুইডেনে একই ধরনের আন্দোলন পরিলক্ষিত হয়। পরবর্তীতে বিশ্বের বিভিন্ন দেশে এমন আন্দোলন ছড়িয়ে পড়ে। এ সমস্ত কার্যকলাপের বড় অংশ জুড়ে ছিল শিক্ষার্থীদের পাঠচক্র বা আলোচনা সভা। কোন ধরনের আনুষ্ঠানিক পাঠ্যক্রমের ব্যবস্থা ছিল না।
বাংলাদেশে শুধুমাত্র ঢাকা বিশ্ববিদ্যালয়ের সামাজিক বিজ্ঞান অনুষদে 'শান্তি ও সংঘর্ষ অধ্যয়ন' পড়ানো হচ্ছে।
যুদ্ধ সম্পর্কে পশ্চিমা সমাজের দৃষ্টিভঙ্গী পরিবর্তনে প্রথম বিশ্বযুদ্ধ গুরুত্বপূর্ণ ভূমিকা পালন করে। ১৯১৯ সালে প্যারিস শান্তি সম্মেলনে ইউরোপের ভবিষ্যত নির্ধারণের জন্য ফ্রান্স, ব্রিটেন ও যুক্তরাষ্ট্রের রাষ্ট্রনায়কগণ (যথাক্রমে জর্জ ক্লেমাঁসো, ডেভিড লয়েড জর্জ ও উড্রো উইলসন) একত্রিত হন। শান্তিস্থাপনের লক্ষ্যে উড্রো উইলসন তার বিখ্যাত চৌদ্দ দফা ঘোষণা করেন। ঘোষণায় তিনি ইউরোপীয় সাম্রাজ্যগুলো ভেঙে ফেলে জাতিরাষ্ট্র সৃষ্টি এবং সম্মিলিত জাতিপুঞ্জ (লিগ অব নেশন্স) প্রতিষ্ঠার প্রস্তাব দেন।
অনন্যা শীর্ষ দশ পুরস্কার
অনন্যা শীর্ষ দশ পুরস্কার বাংলাদেশের নারীদের কৃষি-শিল্প-বাণিজ্য-অর্থনীতি-অভিনয়-সংগীত-খেলাধুলা-শিক্ষা-মুক্তিযুদ্ধ-সমাজকল্যাণ ও উন্নয়নমুখী কাজ-আইনও মানবাধিকার-উদ্যোক্তা-রাজনীতি-সাংবাদিকতা প্রভৃতি অঙ্গনে বিশেষ অবদান রাখার স্বীকৃতি হিসেবে অনন্যা এই সম্মাননা প্রদান করে থাকে। এ পুরস্কার অনন্যা ম্যাগাজিনের পক্ষ থেকে প্রদান করা হয়। ১৯৯৩ সালে পুরস্কার প্রবর্তিত হয়।
ইতিহাস
এই ম্যাগাজিনটি ১৯৯৩ সাল থেকে বাংলাদেশের মহিলাদেরকে তাদের অসামান্য অবদানের জন্য বার্ষিক ভাবে অনন্যা শীর্ষ দশ পুরস্কার দিয়ে আসছে। অনন্যা ম্যাগাজিন নির্দিষ্ট কর্মক্ষেত্রে মহিলাদের উন্নয়নে উল্লেখযোগ্য অবদানের জন্য মহিলাদেরকে অনন্যা শীর্ষ দশ পুরস্কার দেয়। ম্যাগাজিনটি কৃষি, শিল্প, বাণিজ্য, অর্থনীতি, অভিনয়, সংগীত, ক্রীড়া, শিক্ষা, মুক্তিযুদ্ধ, সমাজকল্যাণ ও উন্নয়ন-আইন-আইন, মানবাধিকার, উদ্যোক্তা, রাজনীতি ও সাংবাদিকতাসহ বিভিন্ন ক্ষেত্রে অবদানের স্বীকৃতি স্বরূপ এই পুরস্কার দেয়। বিজয়ীদেরকে পুরস্কারের ক্রেস্ট প্রদান করা হয়।
বছর অনুযায়ী পুরস্কার তালিকা
• ;১৯৯৫
• সুলতানা কামাল
• ;২০০০
• ভেলরি টেলর
• শামীম আক্তার
• ;২০০১
• বেগজাদি মাহমুদা নাসির
• প্রজ্ঞা লাবনী
• ;২০০৩
• সেলিনা বাহার জামান
• হামিদা হোসেন
• কুমুদিনী হাজং
• তাসলিমা মানসুর
• রেহানা কাশেম
• ক্যাপ্টেন সাহানা
• শিমুল ইউসুফ
• অদিতি মহসিন
• ;২০০৪
• ফজিলাতুন্নেসা ভুলু
• সিদ্দিকা কবীর
• মনোয়ারা হাকিম আলী
• হাসনা জসীমউদ্দিন মওদুদ
• আলেয়া ফেরদৌসী
• সাদিয়া সুলতানা শম্পা
• মারজিয়া ইসলাম
• মেরিনা তাবাসসুম
• রওশন আরা রোকসানা সরকার
• ;২০০৫
• জোবাইদা হান্নান
• হালিমা খাতুন
• নূরজাহান বোস
• সুমি খান
• নিজলী লায়লা মানসুর
• শামীমা খাতুন
• সারা হোসেন
• মোল্লা সাবিরা
• ;২০০৬
• হালিদা হানুম আক্তার
• খুরশিদ জাহান বেগম
• রুবাবা দৌলা মতিন
• শেফালিকা ত্রিপুরা
• রোকেয়া রফিক বেবি
• সালমা খান
• নাজিরা কৌরাশি
• হেনা কবির
• মুরশিদা আরজু আল্পনা
• ঝর্ণা সরকার
• ;২০০৮
• ফরিদা পারভীন
• সামিয়া জামান
• আফরোজা বারী
• জাকিয়া বেগম
• সন্ধ্যা রানী সাংমা
• শাহনাজ হুসনে জাহান
• নুসরাত মমতাজ রুপসী
• মুনিরা মোরশেদ মুন্নী
• নিশাত মজুমদার
• ;২০০৯
• রওশন আরা বাচ্চু
• শীলা মোমেন
• রিনাত ফৌজিয়া
• শবনম ফেরদৌসি
• ফাহমিদা খাতুন
• তাহনিয়াত আহমেদ করিম
• সালমা হক
• ;২০১৩
• মাহফুজা খানম
• লুনা শামসুদ্দোহা
• খোরশেদা বেগম
• মেঘনা গুহ
• ফিরেদৌসী কাদরী
• কাশফিয়া আহমেদ
• মিলি বিশ্বাস
• ফারজানা রুপা
• নুরুন্নাহার বেগম
• চন্দনা মজুমদার
• ;২০১৪
• ফারজানা ইসলাম
• খালেদা একরাম
• তাহমিনা বানু
• মেহের আফরোজ শাওন
• রোকসানা সুলতানা
• তুরিন আফরোজ
• নাজিয়া আন্দালিব প্রেমা
• নাঈমা হক
• তামান্না-ই-লুতফি
• সালমা খাতুন
• দিল মনোয়ারা মনু
• ;২০১৫
• উম্মে তানজিলা চৌধুরী মুনিয়া
• সোনিয়া বশির কবির
• লুভা নাহিদ চৌধুরী
• ওয়াসফিয়া নাজরীন
• মালিহা কাদের
• অনিমা মুক্তি গোমেজ
• সুপ্রিতী ধর
• মাবিয়া আক্তার
• মাহফুজা খাতুন
• অপর্ণা ঘোষ
• শহীদা আক্তার ঝর্ণা